Ingevoerde seeperdjies in PE opgespoorArgieffoto Foto: mnn.com Seeperdjies met ŉ geraamde waarde van R100 000 is Dinsdag in ŉ vraghouer in Port Elizabeth in die Oos-Kaap opgespoor. “ŉ 76-jarige Chinese vrou is in hegtenis geneem wat die seeperdjies sonder toestemming wou invoer,” het ao Dumile Gwavu, woordvoerder van die polisie, gesê. Die vrou woord ook aangekla van die onwettige besit van die vis, en oortreding van die Wet op Omgewingsbestuur. Altesaam 132 seeperdjies wat van Hong Kong af ingevoer is, is in die houer opgespoor. Die seeperdjies is versteek in plastiek sousbottels, houers wat vir ingelegde groente en gemmer gebruik word en Chineses stoommandjies. -SAPA